
М  О  Т  И  В  И
Към проект на наредба за изменение и допълнение на наредба № 46 от 30.11.2001 г. За железопътен превоз на опасни товари (наредба № 46)

С проекта на наредба се предлагат промени, свързани с въвеждането в националното законодателство на Делегирана директива (ЕС) 2025/149 на Комисията от 15 ноември 2024 година за изменение на приложенията към Директива 2008/68/ЕО на Европейския парламент и на Съвета с цел отчитане на научно-техническия прогрес (OJ L, 2025/149, 24/01/2025) (Делегирана директива (ЕС) 2025/149).
[bookmark: _Hlk200033980]Директива 2008/68/ЕО относно вътрешния превоз на опасни товари (2008/68/ЕО) е въведена в националното законодателство с Наредба № 46. Съгласно чл. 8, параграф 1 от Директива 2008/68/ЕО, Европейската комисия приема делегирани актове за изменение на приложенията на директивата с цел отчитане на измененията на ADR, RID и ADN, по-специално свързаните с научния и техническия прогрес, включително използването на технологии за локализиране и проследяване. Приетите въз основа на цитирания текст актове, въвеждащи изменения на приложенията към Директива 2008/68/ЕО, са въведени в Наредба № 46, с изключение на Делегирана директива (ЕС) 2025/149. Текстът, който следва да се транспонира от делегираната директива, се съдържа в чл. 1, т. 2 и гласи: „в приложение II раздел II.1 се заменя със следното:
„II.1. RID
Приложението към RID, приложимо от 1 януари 2025 г., като се разбира, че където е уместно „RID договаряща държава“ се заменя с „държава членка“.
Подобен текст вече се съдържа в чл. 2, ал. 1 от Наредба № 46, поради което е необходимо единствено да се добави заглавието на Делегирана директива (ЕС) 2025/149  в края на § 2 от Заключителните разпоредби на действащата Наредба № 46, което се предлага с параграф единствен от проекта на наредба.
Предложеният проект на Наредба за изменение и допълнение на Наредба № 46 не оказва пряко/или косвено въздействие върху държавния бюджет. Не са необходими финансови и други средства за прилагането на новата уредба.
	На основание чл. 26, ал. 2-4 от Закона за нормативните актове проектът на наредба, заедно с доклада към него, е публикуван за обществено обсъждане на страницата на Министерството на транспорта, информационните технологии и съобщенията и на Портала за обществени консултации на Министерски съвет. На заинтересованите лица е предоставена възможност да се запознаят с проекта на Наредба за изменение и допълнение на Наредба № 46 и да представят писмени предложения или становища в 30-дневен срок от публикуването им. Не са постъпили предложения или становища в посочения срок.
	В изпълнение на изискванията на чл. 3, ал. 4, т. 1 от Постановление № 85 на Министерския съвет от 2007 г. за координация по въпросите на Европейския съюз (обн., ДВ, бр. 35 от 2007 г.) е изготвена таблица за съответствие с Делегирана директива (ЕС) 2025/149. Проектът на наредба е съгласуван в рамките на Работна група 9 „Транспортна политика“, за което е приложено становище на работната група.

